ՈՂՋՈՒՅՆԻ ԽՈՍՔԵՐ ՀԱՆԴԵՍԻ ՀՈԲԵԼՅԱՆԻ ԱՌԹԻՎ

Սույն թվականի նոյեմբերի 20-ին ՀՀ ԳԱԱ նախագահությունը նշեց «Լրաբեր հասարակական գիտությունների»  հանդեսի  75-ամյա հոբելյանը:

Հեղինակավոր հանդեսի  բազմամյա  գործունեությունը  լուսա-բանեցին և ըստ արժանվույն գնահատեցին անվանի  գիտնականներ, ռազմական գործիչներ և հանրապետության բուհերի  ճանաչված դասախոսներ:

Սա մեր ամենահին պարբերականն է, որն անցել է մեծ ճանապարհ: Այն ստեղծման օրվանից նվիրված է եղել հայագիտության տարբեր ոլորտների լուսաբանմանը: «Լրաբերը» միշտ բարձր մակարդակի վրա է և ընդունված՝ գիտա-կան հանրության կողմից:

ՀՀ ԳԱԱ նախագահ, ակադեմիկոս

Ռ. Մ.  ՄԱՐՏԻՐՈՍՅԱՆ

«Լրաբերը»  միշտ  եղել է այն հանդեսը, որը նյութեր է տպագրել  հայագիտության  բոլոր ոլորտների մասին: Շատ քիչ են հայալեզու այն պարբերականները, որոնք 75 տարվա կյանք են ունեցել և շարունակում են գոյատևել:

ՀՀ ԳԱԱ  ակադեմիկոս,

ՀՀ ԳԱԱ նախագահության խորհրդական

Վ. Բ.  ԲԱՐԽՈՒԴԱՐՅԱՆ

«Լրաբեր հասարակական գիտու-թյունների» հանդեսը հանրապետությունում ճանաչված հայագիտական և  հասարա-կագիտական հրատարակություններից է, որ  տասնամյակների ընթացքում արժանի հեղի-նակություն է նվաճել ոչ միայն հայրենական  գիտության շրջանակներում, այլև արտ-երկրում: Հանդեսը շարունակում է մնալ հատկապես հայ պատմագիտական մտքի՝ տևական ժամանակի ընթացքում  իր հաստատած  ավանդութային  արժեքների կրողը՝ արդիական շունչ և  բովանդակություն հաղորդելով  տպագրվող նյութերին:

«Լրաբերը» ակադեմիական առաջին հանդեսն է, որն իրականացնում է օտար լեզուներով նյութերի հրատարակումը՝ առաջ մղելով հայագիտության զարգացմանը նպաստող շնորհակալ  աշխատանքը:

ՀՀ ԳԱԱ  ակադեմիկոս, ՀՀ ԳԱԱ  պատմության

ինստիտուտի  տնօրեն Ա. Ա. ՄԵԼՔՈՆՅԱՆ

«Լրաբերը» ոչ միայն Հայաստանում, այլև Սփյուռքում սպասված և փնտրված հայագիտական հանդես  է,  որի հոդված-ներն աչքի են ընկնում մասնագիտական բարձր մակարդակով և հրապարակված նյութերի հրատապությամբ: «Լրաբերի» տարեցտարի աճող վարկանիշը ապա-հովվում է շնորհիվ հմուտ և բազմափորձ գլխավոր խմբագրի և ժրաջան, իր գործին հոգով ու սրտով նվիրված փոքրաթիվ կոլեկտիվի անձնվեր աշխատանքի:

Խորին գոհունակություն է պատճառում այն փաստը, որ հանդեսը մշտապես էջեր է հատկացնում արվեստագիտական հոդվածներին. նախկինում՝ «Ճարտարապետություն և արվեստ», ներկայումս՝ «Մշակույթ և արվեստագիտություն» բաժիններում հրատարակվել են մեր վաստակաշատ արվեստաբաններից ու երիտասարդ  գիտնա-կաններից շատերը:

Վստահ եմ, որ տարիների հեռվից եկած համագործակցությունը հետագայում ևս շարունակվելու, առավել խոր ու բազմակողմանի է դառնալու:

ՀՀ ԳԱԱ  թղթակից  անդամ,  ՀՀ ԳԱԱ  արվեստի

ինստիտուտի  տնօրեն  Ա. Վ. ԱՂԱՍՅԱՆ

«Լրաբերի» էջերում աճել և հա-սունացել  են  հայագետների և հասարա-կագետների, այդ թվում՝ պատմաբանների բազմաթիվ սե-րունդներ: Հանդեսին աշխատակցում են ոչ միայն հայրենական, այլև Սփյուռքի և օտարազգի բազմաթիվ գիտնականներ: Այստեղ տպագրվում են հայերեն, ռուսերեն, անգլերեն, ֆրանսերեն, գերմաներեն, իտալերեն և այլ լեզուներով հայագիտական նյութեր: Հանդեսը տարածվում է արտասահմանյան տարբեր երկրներում:

Ուրախությամբ պետք է նշել, որ հանդեսի գլխավոր խմբագիրներն ու խմբագրական կազմը անցած յոթ ու կես տասնամյակների ընթացքում նվիրումի և մաքառումի շնորհիվ կարողացել են ապահովել «Լրաբերի» լուրջ ու ծանրակշիռ տեղը                 ոչ միայն Հայաստանի Հանրապետության, այլև արտասահմանյան մի շարք երկրների հանդեսների շարքում:

Պատմական  գիտությունների  դոկտոր,  պրոֆեսոր,

ԵՊՀ  պատմության  ֆակուլտետի  դեկան

Է. Գ. ՄԻՆԱՍՅԱՆ

Գիտնականների ավագ և միջին, իսկ վերջին տասնամյակներին նաև երիտասարդ սերնդի ներկայացուցիչների համար միշտ  էլ պատիվ է եղել  «Լրաբերում» տպագրվելը: Ղարաբաղյան շարժումը, ազգային ինքնագիտակցության զարթոնքը թարմ շունչ հաղորդեցին «Լրաբերի» գործունեությանը: Անվարան կարելի է ասել, որ այն  դարձավ   շարժման

գիտական հիմնավորման առաջամարտիկը և սատար կանգնեց նրան:       Պարբերականը տասնամյակներ շարունակ ներկայացրել                       ու ներկայացնում է ԳԱԱ-ի դեմքը, լայն հասարակությանը ծանոթացնում Ակադեմիայի գիտական արտադրանքին: Անցնելով գիտահրատարակչական փառավոր ուղի՝ պարբերականը դարձել է մեր (և ոչ միայն մեր) երկրի գիտական կադրերի պատրաստման հայտնի դպրոց: Հաղթահարելով բազում դժվարություններ՝ հանդեսը շարունակում է իր գեղեցիկ ու բարի ավանդույթները:

Բանասիրական  գիտությունների  դոկտոր,

«Պատմաբանասիրական»  հանդեսի  գլխավոր

խմբագրի  տեղակալ Ա. Հ.  ԶԱՔԱՐՅԱՆ

«Լրաբեր հասարակական գիտությունների» հանդեսը յոթ և կես տասնամյակ  է, ինչ ընթանում է հանրապետության հայագիտական և հասա-րակագիտական մտքի առաջավոր շարքերում՝ որպես ակադեմիական լիարժեք հրատա-րակություն: Հանդեսը հարգված և սիրված է ընթերցողների  կողմից. այն իր ամբողջության մեջ լուրջ գիտական գիտելիքներ է հաղորդում ընթերցողներին և դրան համընթաց բարձրացնում իր գիտահրատարակչական  որակները: Հանդեսը  անում է հնարավորը՝ միջազգային հայագիտությանը ներկայացնելու հայրենական  գիտության այդ ճյուղի ձեռքբերումները, գործի դնելով իր

աշխատակազմի ու խմբագրական խորհրդի ազնիվ ջանքերն այս  ուղղությամբ:  Անկասկած է՝  հանդեսն արդի հայագիտական լավագույն հրատարակություններից է, որ շարունակում և զարգացնում է մեր հանրապետության ակադեմիական լավագույն ավանդույթները՝ կանգնած լինելով մեր  Ազգային ակադեմիայի պատմության ակունքներում: Հանդեսին ի սրտե ցանկանում եմ հայագետների նորանոր սերունդների աշխատակցությունը, ինչպես նաև հարատևում՝ իր հայրենանվեր  անդաստանում:

Մոսկվայի  Լոմոնոսովի  անվ. պետական  համալսարանի

պատվավոր  դասախոս  Կ. Ա.  ԹՈՐՈՍՅԱՆ

Արցախյան պատերազմին մասնակցել են, մեր ազատամարտի համաժողովրդական շարքերում, բազմաթիվ մտավորականներ՝ իրենց անկորնչելի  ավանդը ներդնելով ազգովին ձեռք բերված հաղթանակի գործում: «Լրաբեր հասա-րակական գիտությունների» հանդեսը մի հայտնի չափով իր պատվավոր մասնակցությունն ունի այս ամենի մեջ՝ փորձության այդ տարիներին ներկայացնելով Արցախի պատմությունը, հոգևոր և մտավոր ներդրումները մեր ժողովրդի հնամյա տարեգրության հոլովույթում և տեսականորեն սատարելով հայկական  վերջին  ազատամարտին: Այն, որ «Լրաբերը» հավատարիմ է եղել իր հայրենասիրական ուղեգծին,  վկայում է նրա 1988 թ. իններորդ համարը, որ արգելվեց ժամանակի գրաքննության կողմից՝ նույն իսկ արցախյան հիմնախնդիրը համարձակորեն լուսաբանելու համար: ՀՀ պաշտպանության  նախարարության կողմից  շնորհավորում եմ  «Լրաբեր  հասարակական գիտությունների» հանդեսին՝ իր 75-ամյակի առթիվ՝ ցանկանալով հայագիտական հետագա արգասաբեր ընթացք:

Գեներալ-մայոր, ՀՀ  պաշտպանության

նախարարությանն   առընթեր  բարձրագույն  սպայական

հանձնաժողովի  նախագահ  Վ. Ա. ՀԱՅՐԱՊԵՏՅԱՆ